**1.1 ΠΟΛΙΤΙΚΗ ΠΟΙΟΤΗΤΑΣ**

Το Τμήμα Θεατρικών Σπουδών δεσμεύεται για τη εκπλήρωση της αποστολής του η οποία βασίζεται στο τρίπτυχο: Εκπαίδευση - Έρευνα - Υπηρεσίες στην Κοινωνία. Βασικοί πυλώνες εκπλήρωσης των στόχων του είναι η προαγωγή της γνώσης, της αριστείας και της επιστημονικότητας, η καινοτομία στην έρευνα και η διαρκής αλληλεπίδραση με την κοινωνία.

Κύρια χαρακτηριστικά της πολιτικής ποιότητας του Τμήματος αποτελούν:

* Η καλλιέργεια και προαγωγή της Επιστήμης της Θεατρολογίας και η συμβολή στην έρευνα και τη μελέτη του θεάτρου και συναφών καλλιτεχνικών και επιστημονικών πεδίων σε διεθνές επίπεδο.
* Η αξιοποίηση και εφαρμογή των εκπαιδευτικών προτύπων, όπως καταγράφονται σε εθνικό και ευρωπαϊκό επίπεδο και η ανάπτυξη συνεργειών γνώσης.
* Η σύνδεση των δράσεων του Τμήματος με τοπικούς και περιφερειακούς φορείς, στοχεύοντας στη μεταφορά γνώσης και την ενδυνάμωση της κοινωνικής συνοχής
* Η συνεχής παρακολούθηση, αξιολόγηση και επικαιροποίηση των στόχων της διασφάλισης ποιότητας, ώστε να ανταποκρίνονται στον στρατηγικό προσανατολισμό του το Ιδρύματος.
* Η απρόσκοπτη λειτουργία και επικοινωνία των εσωτερικών μηχανισμών σύμφωνα με τις ακαδημαϊκές αρχές και τον ηθικό προσανατολισμό του Ιδρύματος.

Για την υλοποίηση της πολιτικής αυτής το Τμήμα:

* Στοχεύει στη θεωρητική, διεπιστημονική και πρακτική εκπαίδευση των φοιτητών στην τέχνη του θεάτρου, συνδυάζοντας την πρακτική εφαρμογή με την επιστημονική μεθοδολογία, παρέχοντας στους φοιτητές και στις φοιτήτριες τα απαραίτητα εφόδια για την επιστημονική και καλλιτεχνική τους σταδιοδρομία και τη σύνδεση με την αγορά εργασίας.
* Διαμορφώνει το Πρόγραμμα Σπουδών σύμφωνα με τα διεθνή εκπαιδευτικά πρότυπα, προτάσσοντας τη γνώση και την καινοτομία.
* Ενθαρρύνει τη συμμετοχή φοιτητών σε ερευνητικά προγράμματα και δράσεις, μέσω μαθημάτων αλλά και ερευνητικών δομών.
* Επιβραβεύει την αριστεία των φοιτητών ενθαρρύνοντας τη συμμετοχή τους σε ασκήσεις προσομοίωσης στα γνωστικά αντικείμενα που εμπεριέχονται στο ΠΠΣ.
* Προσδιορίζει συστηματικά τους στόχους του σε ό,τι αφορά την προαγωγή του ερευνητικού έργου των Διδασκόντων και την επιμόρφωση του διοικητικού προσωπικού με στόχο την παροχή υψηλού επιπέδου υπηρεσιών.
* Επανεξετάζει και επιθεωρεί τη λειτουργία του σε ετήσια βάση μέσω της τριεπίπεδης κατάταξης: «Τμήμα – ΟΜ.Ε.Α. – ΜΟ.ΔΙ.Π.»

Το Τμήμα Θεατρικών Σπουδών έχοντας ως βασική αρχή τη διάδοση της ενημέρωσης και τη δημοσιοποίηση των πληροφοριών επικοινωνεί την Πολιτική Ποιότητας μέσω:

* ανάρτησης στην ιστοσελίδα του Tμήματος
* αποστολής ηλεκτρονικού μηνύματος στα εμπλεκόμενα μέρη, με αναφορά στον σύνδεσμο στον οποίο έχει αναρτηθεί το κείμενο

-----------------

*Οποιαδήποτε τροποποίηση του παρόντος κοινοποιείται έγκαιρα στα εμπλεκόμενα μέρη και δημοσιοποιείται στην ιστοσελίδα του Τμήματος*